|  |  |
| --- | --- |
| **Deltagere:** | **Tina Facius (TF) – Dorthe Lauridsen (DL) – Michael Buth (MB) – Rene Madsen (RM) – Anders Søby (AS) – Karina Hauge (KH) – Stefan Daugaard (SD) - Henrik Schou Madsen (HSM)** |
| **Afbud:** |  |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **Velkomst og godkendelse af dagsorden.**   * TF bød velkommen og spurgte om der var nogen tillæg til dagsordenen. * HSM valgt som referent.   **DVF Årsmøde 2024**   * KH præsenterede 2 forslag til differentieret kontingent på baggrund af debat i arbejdsgruppe med David Havmand og HSM nedsat efter DVF Årsmøde 2023. Der var enighed i bestyrelsen om rammerne for et forslag og sendte KH tilbage for at udarbejde endeligt forslag til præsentation ved DVF’s Årsmøde 2024. Forslaget godkendes af bestyrelsen inden Årsmødet. * HSM havde udarbejdet ændringsforslag til DVF’s vedtægter vedr. afviklingen af DVF’s årsmøde. Der var ingen bemærkninger til forslaget som vil indgå i det materiale der vil blive udsendt og offentliggjort inden mødet. * Der blev diskuteret forskellige forslag til dirigent ved mødet. HSM blev pålagt at kontakte de enkelte for aftale.   **Økonomi**   * Der var med dagsordenen udsendt opdateret balance. Der var ingen opklarende spørgsmål til denne. * DVF’s årsregnskab var også udsendt og den blev gennemgået. Resultatet er et underskud på ca. 70.000,- kr. hvilket er ca. 50.000,- kr. større end forventet. * HSM fortalte at der var blevet afholdt intern revision. Der var ikke herfra nogen anmærkninger, kun spørgsmål til de regnskabstekniske opstillinger efter at IKC i 2023 har overtaget en større del af bogføringen.   **Talent og Elite**   * I forbindelse med Invitationer til udenlandske stævner modtaget af DVF’s administration, vil disse blive fremsendt til MB og landstrænerne for bedømmelse. Hvis ikke de er relevante for landsholdsløftere, udbydes stævnet på DVF’s kalender til fri afbenyttelse af interesserede. Det vil være efter først til mølle-princippet og interesserede står selv for administrationen ifm. tilmelding og betaling.   **Status på træneruddannelse**   * SD er i kontakt med Mette Petersen og Line Gude for hurtigt at få sat et trænerkursus trin 1 i stand. TF vil kontakte underviser fra DIF til kurset og sætte SD i kontakt med vedkommende.   **Strategiproces 2025-2028**   * TF og HSM orienterede bestyrelsen om indledende møde med DIF-konsulent Pernille Løvengreen hvor processen frem til aflevering af strategisporene blev gennemgået. * Bestyrelsen besluttede at det vil være en god ide at lægge punktet op til debat på DVF’s kommende årsmøde den 13. april 2024. Her kunne der forhåbentlig skabes input til temaer og overskrifter til det videre arbejde med udarbejdelse af sporene.   **Eventuelt.**   * RM orienterede om arbejdede med DM Hold Finalen i Herning. RM har haft kontakt til DR og DIF vedr. mulighederne for reklame ifm. stævneafviklingen mhp. at få aftaler i stand med eventuelle sponsorer   Ref. Henrik Schou Madsen | HSM  KH  HSM  SD  TF |
|  |  |